cyanic-selkie/wikianc huggingface dataset:
Oleskelulupa
Pohjoismaiset käytännöt
Suomessa puolestaan sekä pakolaisille että toissijaista suojelua saaville ensimmäinen määräaikainen oleskelulupa myönnetään neljäksi vuodeksi. Pysyvä oleskelulupa myönnetään neljän vuoden luvallisen maassa oleskelun jälkeen, jos perusteet ovat yhä olemassa eikä myöntämiselle ole laillista estettä.
Myönnetyt ensimmäiset oleskeluluvat Suomessa vuosina 2005–2015 ja 2019–2021
Taulukon huippuvuosi on lihavoitu.
Jari Sedergren
Elämä ja ura
Sedergren on internetissä ilmestyvän Ennen & Nyt – Historian tietosanomien perustajajäsen ja sen alkuvuosien päätoimittaja 2001–2004, minkä jälkeen hän on jatkanut lehden toimittajana. Sedergren on luennoinut ja julkaissut kymmeniä tieteellisiä ja populaaritieteellisiä artikkeleita erikoisalueistaan sensuurista, elokuvasensuurista, propagandasta, nationalismista ja suomalaisesta elokuvasta sekä dokumenttielokuvasta.
Aiemmin Sedergren on toiminut aktiivisesti Historiallisessa Yhdistyksessä (muun muassa puheenjohtajana vuosina 2001–2002) ja Suomen elokuvatutkimuksen seurassa. Hän on ollut DocPoint -dokumenttielokuvafestivaalia järjestävän yhdistyksen hallituksen jäsen (2002–2013) ja puheenjohtaja (2004–2008). Usean Valtion elokuvalautakuntakauden jälkeen Sedergren oli kuvaohjelmien ikärajavalituksia käsittelevän kuvaohjelmalautakunnan jäsen vuoden 2013 loppuun.
Oleskelulupa
Oleskeluluvan hakeminen perheen yhdistämisen perusteella
Perheenyhdistämisessä Suomessa luvallisesti oleskelevan henkilön perheenjäsenet voivat hakea oleskelulupaa Suomeen perhesiteen perusteella. Suomessa asuva perheenjäsen on voinut muuttaa Suomeen esimerkiksi työhön, opiskelijaksi tai hän on voinut saada Suomesta turvapaikan. Suomessa asuvasta henkilöstä käytetään termiä perheenkokoaja.
Taulukon huippuvuodet on lihavoitu.
Absoluuttinen monarkia
Absoluuttinen monarkia on hallitusmuoto, jossa monarkilla on täydellinen (absoluuttinen) valta hallita maataan ja sen kansalaisia ilman, että lait tai oikeuslaitos koskettavat hänen määräysvaltaansa. Toisinaan absoluuttista valtaa saattaa pitää käsissään myös uskonnollinen johtaja. Teoriassa absoluuttisessa monarkiassa monarkilla on täysin rajaton valta tehdä mitä haluaa, mutta käytännössä monarkkien on yleensä pakko jakaa valtaa eri ryhmittymille.
Joissakin monarkioissa (kuten Saksan keisarikunnassa 1871–1918) hallitsijalla on ”käsikassaranaan” parlamentti tai muita hallituksen osia, mutta monarkki kykenee määräysvallalla ohittamaan niiden päätökset. Useimmat absoluuttiset monarkiat ovat myöhemmin kehittyneet perustuslaillisiksi monarkioiksi. Venäjän keisarikunta oli absoluuttinen monarkia, mutta siirtyi perustuslaillisuuteen vuoden 1905 vallankumouksen myötä.
Absoluuttinen monarkia on menettänyt huomattavasti suosiotaan Ranskan vallankumouksen jälkeen, kun yhä useampi aiemmin absoluuttista valtaa valtion taholta käyttänyt valtio on muuntunut kansanvaltaiseksi. Silti muutamat valtiot ovat nykyisinkin absoluuttiseksi monarkiaksi määriteltäviä: Brunei, Oman, Saudi-Arabia, Swazimaa ja Vatikaani.
Monet aiemmin absoluuttisista monarkioista, kuten Jordania ja Marokko, ovat muuntuneet hiljalleen perustuslaillisiksi monarkioiksi, vaikkakin monarkilla on molemmissa valtioissa edelleen jonkin verran valtaa. Myös Bhutan on muuttunut perustuslailliseksi monarkiaksi. Nepal taas on muuttunut tasavallaksi.
Andrei Sen-Sekov
Andrei Valerjevitš Sen-Senkov (synt. Senkov; ven. Андрей Валерьевич Сен-Сеньков); (6. heinäkuuta 1968 Dušanbe Tadžikistanin SNT, Neuvostoliitto) on venäläinen runoilija.
Suku ja koulutus
Andrei Sen-Senkov opiskeli Jaroslavlin lääketieteellisestä instituutissa. Koska Tadžikistaniin ei ollut mahdollista palata siellä vuosina 1992-1997 käydyn sisällissodan vuoksi, hän asettui Borisoglebskiin, jossa työskenteli lastenlääkärinä ja akupunktiolääkärinä. Hän on asunut Moskovassa vuodesta 2001-2002 lähtien. Tällä hetkellä hän työskentelee lääkärinä ultraääni kuvannuksessa. Hän työskentelee myös kuvataidevalokuvauksen ja muiden kuvataiteiden parissa.
Kirjallinen ura
Runoilijana Andrei Sen-Senkov on vaikeasti luokiteltava: tavallisten runokirjojen ja performanssien lisäksi hän käyttää mielellään piirustuksia ja videotaidetta. Ensimmäisen vuonna 1992 ilmestyneen runokirjansa jälkeen hän ei ole koskaan lakannut uudistamasta runollista ilmaisuaan, mikä on tehnyt hänestä niin nuorempien sukupolvien kuin vanhemman, konservatiivisemman yleisön suosikin, joka ei enää viittaa häneen runoilijana, joka "pelkästään tarttuu viimeisimpään muotiin".
Hän on julkaissut aikakauslehdissä: Vavilon (ven. Вавилон), Arion (ven. Арион), Tšernovik (ven. Черновик), Novoje literaturnoje obozrenije (ven. Новое литературное обозрение), Vozduh (ven. Воздух, 'Ilma'), NAŠ (ven. НАШ, 'Meidän'), Junost (ven. Юность, 'Nuoruus'), Uralskaja Nov (ven. Уральская новь), Abzats (ven. Абзац), Translit (ven. Транслит), Novyi bereg (ven. Новый берег), TextOnly, Autornik (ven. Авторник), Slovo (ven. Слово/Word, 'Sana'), Poesia, e-samizdat, Europe, kultura, Kto Zdes?, WAM, ©ojuz Pisatelei (ven. ©юз Писателей), Eesti Päevaleht, International Poetry Review, Fajla ja Jacket.
Hänen runojaan on julkaistu antologioissa Vuosisadan samizdat (ven. Самиздат века), Venäjän kansojen nykyaikainen kirjallisuus (ven. Современная литература народов России), Ei-pääkaupunkikirjallisuus (ven. Нестоличная литература), Yhdeksän ulottuvuutta (ven. Девять измерений), Erittäin lyhyitä tekstejä (ven. Очень короткие тексты), La Nuova Poesia Russa, Poesia del Novecento In Italia e Europa, La Nuovissima Poesia Russa ja Crossing Centuries.
Runoja on julkaistu kokoelmissa Tuottavin ammatti (ven. Самое выгодное занятие), Hauraan ilman läpi (ven. По непрочному воздуху), Salaisuudet ja aarteet (ven. Секреты и сокровища), Eikka ja krokotiilit (ven. Уксус и крокодилы), Pakolaiset ja velhot (ven. Беглецы и чародеи), Pelon kirja (ven. Книга страха), Musta valkoisella (ven. Черным по белому), Sama sähkö (ven. То самое электричество) sekä albumeissa Moscow Style ja Artography että sanomalehdissä Humanitari Fund (ven. Гуманитарный Фонд) ja Ex Libris NG.
Andrei Sen-Senkov on maineensa vakiinnuttanut merkittävä venäläinen nykyrunoilija.
Jorge Pulido
Jorge Pulido Mayoral (s. 8. huhtikuuta 1991) on espanjalainen jalkapalloilija. Hänen pelipaikkansa on keskuspuolustaja. Hän edustaa Real Madrid Castillaa.
Boeing 747-400
pienoiskuva|747-400:n ohjaamo. Koneen avioniikka perustui vahvasti 757- ja 767-koneisiin, jotka aikanaan olivat ensimmäisiä [[Lasiohjaamo|lasiohjaamolla tehdasvarustettuja liikennekoneita.]] Boeing 747-400 on Boeing 747 -koneen toiseksi uusin ja suosituin versio. Sen suunnittelu alkoi vuonna 1985 ja ensilento lennettiin vuonna 1988. Liikennöinti alkoi vuonna 1989. 747-400 on ulkoa katsottuna samannäköinen kuin 747-300, mutta siinä on monia uudistuksia, muun muassa moderni kahden ohjaajan ohjaamo, monitoiminäytöt (lasiohjaamo), uudet moottorit, wingletit (taivutetut siipien kärjet), jotka ovat 1,6 metriä korkeat, uusi matkustamo, suurempi kantavuus ja pidempi toimintamatka sekä lisäpolttoainesäiliöt korkeusperäsimessä. Koneeseen on olemassa kolme moottorivaihtoehtoa: Pratt and Whitney PW4000, General Electric CF6-80 tai Rolls-Royce RB211-524G/H. 2000-luvulla koneesta kehitettiin edelleen pidennetty, uusilla moottoreilla varustettu mallisto, nimeltään 747-8.
747-400
thumb|[[Lufthansa|Lufthansan Boeing 747-400.]] Koneen ensilento tapahtui 29.4.1988 ja käyttöönotto 9.2.1989 Northwest Airlinesilla. Koneeseen mahtuu matkustajia enimmillään kahdessa luokassa noin 560 ja, sen toimintamatka on 13 570 km. Tyyppiä valmistettiin 442 kappaletta, ja suurin käyttäjä oli British Airways 57 koneellaan. Monet lentoyhtiöt (mm. KLM, British Airways ja Virgin Atlantic) lopettivät konetyypin käytön koronaviruspandemian aiheuttaman matkustajamäärien romahduksen seurauksena, sillä kaksimoottorisia koneita on halvempi käyttää. Koneen suurimpia käyttäjiä vuonna 2021 ovat Rossiya (9), Lufthansa (8), Asiana Airlines (1) ja Iraqi Airways (1). Tuotanto lopetettiin vuonna 2005, ja viimeinen kone toimitettiin China Airlinesille. Vuonna 2020 British Airwaysin 747 teki uuden aliäänikoneen nopeusennätyksen reitillä New York–Lontoo vain 4,56 tunnissa.
747-400M
Boeing 747-400M (Kombi) on vuonna 1989 ensilentonsa tehnyt matkustaja/rahtikone. Ensimmäisen ja myös viimeisen koneen sai KLM. Koneen takaosa on muunnettu rahtitilaksi, jolloin sitä voidaan käyttää reiteillä, joilla on vähemmän matkustajia, mutta enemmän rahtia. Matkustajapaikkoja on tavallisesti noin 238. Konetyyppejä valmistettiin 61 kappaletta 13 lentoyhtiölle ja suurin käyttäjä oli KLM. Tuotanto lopetettiin vuonna 2002. Vuoden 2020 alusta KLM lopetti viimeisten 10 kombin käytön koronaviruspandemian vuoksi, mutta huhtikuussa yhtiö otti väliaikaisesti käyttöön vielä kaksi konetta toimittamaan lääketieteellisiä tarvikkeita Alankomaihin. Lennot lopetettiin virallisesti saman vuoden lokakuussa.
747-400ER
Vuonna 2000 australialainen lentoyhtiö Qantas tilasi Boeingilta kuusi kyseistä konetta. Vain Qantas on tilannut niitä. Koneessa on joko yksi tai kaksi valinnaista 12 300 litran lisäpolttoainetankkia eturahtiruumassa lisäten toimintamatkaa 800 kilometrillä. Lisäksi koneessa on suurempi maksimilentoonlähtöpaino (6 800 kg), vahvistettu runko, laskutelineet ja siivet ja myös uusittu matkustamo. Myös uudet, isommat renkaat lisättiin. Lisäykset mahdollistivat yhtiölle uusia reittejä, kuten Melbourne–Los Angeles ja Dallas–Brisbane, joihin aiempien 747-koneiden kantama ei riittänyt. Qantas lopetti koneiden käytön alkuvuodesta 2020. thumb|Qantasin Boeing 747-400ER laskeutumassa Melbourneen.
747-400D
Boeing 747-400D (Domestic) oli tarkoitettu Japanin sisäisille lennoille. Koneessa ei ole winglettejä, sillä niiden tuoma polttoainetaloudellisuus ei ollut tarpellinen lyheille matkoille sekä ne lisäisivät koneen painoa. Myös toisen kerroksen keittiö on poistettu lisäten istuimia. Sillä on myös lyhyempi toimintamatka ja matkustajia koneeseen mahtui enimmillään 660. Koneen käyttäjiä olivat Japan Airlines ja ANA. Vain 19 konetta rakennettiin ja viimeinen toimitettiin ANA:lle. Kaksi ANA:n koneista oli maalattu Pokémon-väreihin. Konetyypin viimeinen lento tapahtui vuonna 2014. thumb|ANA:n Boeing 747-400D.
Playlife
Playlife on Trevisossa, Italiassa perustettu vaateyritys, jonka omistaa Benetton Group.
Boeing 747-400
747-400F
Konetyypin käyttöönotto tapahtui vuonna 1993 Cargoluxilla. Koneen suurin lentoonlähtöpaino on 396 900 kg ja siinä on keularahtiovi. Koneella pystyy kuljettamaan enimmillään 113 000 kg rahtia 8 230 kilometrin päähän. Niitä tuotettiin 166 kappaletta (mukaanlukien 40 ERF-mallia). Poiketen muista versioista, koneen oikealla puolella ei ole ovia eikä myöskään ohjaamossa ole ovea. Myös toisen kerroksen pituus on lyhyempi kuin matkustajamalleissa. Ohjaamoon vievät tikkaat voidaan nostaa ylös, jolloin koneen rahtikapasitetti nousee. Mallin tuotanto loppui vuonna 2009. Boeing on myös valmistanut myös 747-400ERF (Extented Range Freighter) rahtikoneen. Vuonna 2001 ensilentonsa saaneella pidemmän matkan rahtikoneella on 412 770 kg suurin lentoonlähtöpaino sekä 9 200 kilometrin kantama. Ensimmäinen kone toimitettiin Air Francelle lokakuussa 2002. Se pystyy kuljettamaan 9 980 kg enemmän rahtia 972 km pidemmälle kuin tavallinen F-versio. Myös runkoa, laskutelineitä ja joitakin osia siivistä on vahvistettu. thumb|Cargoluxin 747-400F, jossa koneen keularahtiovi on aukaistu. thumb|[[AirBridgeCargo Airlines|AirBridgeCargon Boeing 747-400ERF.]]
Playlife
Benetton nimesi Formula ykkösissä autojensa moottorit Playlifeksi vuodesta 1998 vuoteen 2000. Playlife-moottorit olivat Renault-moottoreita, jotka oli hankittu Mecachromelta 1998 ja Supertecilta 1999 ja 2000. Muutkin tallit, kuten Williams, Arrows ja BAR käyttivät samoja moottoreita, mutta alkuperäisillä nimillään.
Boeing 747-400
747-400BCF
Vuonna 2004 Boeing julkaisi ohjelman, jossa 747-400 matkustajaversion kone voitaisiin muuntaa rahtikoneeksi. Kone on muutoin sama kuin F-versio, mutta sen toinen kerros on yhtä pitkä kuin matkustajavariantissa, sekä siinä ei ole eturahtiovea. Kone sai heti 33 tilausta ja 29 optiota. Ensimmäinen BCF (Boeing Converted Freighter), toimettiin Cathay Pacificille joulukuussa 2005. Koneen rahtikapasiteetti on 113 490 kg ja toimintamatka 7 600 kilometriä. Siihen mahtuu 30 rahtipallettia sekä 19 ihmistä. thumb|[[EVA Air|Eva Air Cargon Boeing 747-400BCF.]]
Playlife
Playlifen moottoreilla saavutettiin yhteensä 69 pistettä, 6 palkintokorokesijoitusta ja yksi paalupaikka, mutta voittoja ei saavutettu.
Boeing 747-400
747-400LCF
Vuonna 2003 Boeing alkoi kehittelemään konetta, joka pystyisi kuljettamaan uuden Boeing 787 Dreamlinerin osia sen tehtaalle kokoamista varten. Evergreen Aviation Technologies Corp (EGAT) muunsi kolme 747-400 matkustajaversion konetta uuteen käyttötarkoitukseen sen tehtaalla Taipeissa, Taiwanissa. Koneen kantama on 7800 kilometriä ja sen suurin lentoonlähtöpaino on 364 235 kg. Kone on vain Boeingin omaan käyttöön, eikä sitä ole markkinoitu muille lentoyhtiöille. thumb|Boeing 747-400 LCF.
Yleisluistelun Euroopan-mestaruuskilpailut 1951
Pikaluistelun EM-kilpailut 1951 käytiin 27. – 18. tammikuuta Oslon Bisletillä. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.
Robert II (Ranska)
Tausta
Robert II oli kapetinkien dynastian perustajan ja frankkien kuninkaan Hugo Capet'n ainoa poika ja siten dynastian toinen kuningas. Robertin isä kruunautti hänet valtakunnan ylhäisten suostumuksella jo elinaikanaan melko pian oman kruunaamisensa jälkeen, 25. joulukuuta 987, kuninkaaksi ja takasi näin vaalikuninkuuden vallitessa dynastisen jatkuvuuden. Robertin äiti oli Akvitanian Adelaide (952–1004).
Robert sai ajankohtaan nähden hyvin perusteellisen koulutuksen. Hän opiskeli ns. Reimsin koulussa arkkipiispa-herttuan sihteerin ja isänsä hyvän ystävän Gerbertin johdolla. Koulutuksensa kautta hän oli erittäin kiinnostunut muun muassa teologiasta, mistä johdettiin hänen lisänimensä ”Hurskas”. Robert oli oman aikansa intellektuelleja, mikä oli harvinaista kirkonmiesten piirin ulkopuolella. Häntä pidettiin myös aikansa parhaana säveltäjänä ja virsirunoilijana. Jos oli Robertin arkielämä usein ristiriidassa hänen Hurskas-lisänimensä kanssa, niin sama ristiriita oli myös toisen lisänimen ”Pasifisti” kanssa, sillä Robert oli taitava ja tehokas sotilas.
Avioliitot
Robert Hurskaan pitkästä, lähes neljä vuosikymmentä kestäneestä hallituskaudesta, ovat historian lehdille jääneet eritoten hänen avioliittonsa ja niissä sekoileminen. Robert II solmi kolme avioliittoa, joista ensimmäinen oli poliittinen järkiavioliitto isän tahdosta, toinen oli hullaantumiseen asti intohimoa täynnä ollut avioliitto, joka mitätöitiin, ja kolmas oli järkiavioliitto perillisten saamiseksi valtaistuimen tarpeisiin. Robert II:n avioliitot olivat:
Robertin ja Constancen yhteiset lapset
Robert II:n jälkeläiset eivät hallinneet vain Ranskassa, vaan myös Englannissa, jossa hänen lapsenlapsensa Flanderin Mathilda oli Vilhelm Valloittajan kuningattarena, Portugalissa sekä Kastilian ja Leónin kuningaskunnassa.
Hallitsija
Robertin perimä kuningaskunta ei ollut alueellisesti kovin suuri. Hän pyrkikin päättäväisesti laajentamaan kruunulle ja siten suoraan hallitsijalle kuuluvaa aluetta ottamalla kaikki lääninherratta jääneet alueet kuninkaan haltuun. Usein tämä kuitenkin oli tavalla tai toisella sodan seurausta ja sen, että tapaoikeuden mukaan katsottiin, ettei nainen voinut periä feodaalivelvoitteista maata. Monet poikkeukset vahvistivat tämän säännön, varsinkin jos naisen kautta tulleen edun saajana oli hallitsija itse.
Robertin taistelu Burgundin herttuakunnasta muodostui pitkäksi. Vuonna 1003 hän aloitti hyökkäyksen herttuakunnan alistamiseksi hallintaansa, mutta vasta 1016 hänet lopullisesti tunnustettiin myös Burgundin herttuaksi. Vasta silloin hänelle oli tullut mahdolliseksi saada kirkon täysi tuki tavoitteilleen. Robert myös kohotti Dijonin herttuakunnan pääkaupungiksi.
Hurskas Robert sai hallitusaikanaan muutamia harvoja ystäviä, mutta paljon vihollisia. Jopa hänen omasta pojastaan Hugosta tuli tällainen. Robert voitelutti Hugon kanssakuninkaakseen vuonna 1017, mutta tämä ei tyydyttänyt kunnianhimoista nuorta miestä, sillä hän olisi halunnut omia läänityksiä. Hugo Suuri kapinoikin äitinsä tukemana isäänsä vastaan, ja hän kuoli äkisti vuonna 1025 kapinoidessaan ja taistellessaan tällaisessa isänsä vastaisessa taistelussa. Myös henkiin jääneet pojat Henrik ja Robert kääntyivät isäänsä vastaan, ja käynnissä oli sisällissota vallasta ja alueiden omistuksesta. Kuningas Robertin armeija kärsi tappion, ja hän itse vetäytyi Beaugency'n lähelle Pariisia. Robert kuoli keskellä poikiaan vastaan käymäänsä sotaa Melunissa 20. heinäkuuta 1031. Hänet on haudattu Saint-Denisin katedraaliin kolmannen vaimonsa kanssa.
Robertin hallitusaikana vuonna 1022 ilmenivät ensimmäiset vakavat harhaoppiset ajatukset katolisen kirkon sisällä. Vuonna 1024 tuomittiin ensimmäiset harhaoppiset roviolle Orléansissa. Papisto oli vastustanut tuomiota, mutta kuningas oli innolla sen kannalla, ja niin hän olikin puolisonsa kanssa katselemassa ensimmäistä harhaoppisuuden tähden syytetyn polttamista roviolla. thumb|left|upright=1.45|Robert II Hurskaan pannaanjulistus. [[Jean-Paul Laurensin orientalistinen maalaus 1800-luvulta.]]
Kjell Holler
Kjell Torbjørn Holler (29. kesäkuuta 1925 Tinn – 1. marraskuuta 2000 Oslo) oli norjalainen työväenpuolueen poliitikko. Hän toimi Norjan elinkeinoministerinä 1959–1963.
Billy Burch
pienoiskuva|Billy Burch suunnilleen vuonna 1923. William Burch (20. marraskuuta 1900, Yonkers, New York – 30. joulukuuta 1950) oli yhdysvaltalainen jääkiekkoilija. Hyökkääjänä pelanneen Burchin seuroja olivat National Hockey Leaguen Hamilton Tigers, New York Americans, Chicago Blackhawks ja Boston Bruins. Hänet valittiin kerran NHL:n parhaaksi pelaajaksi.
Gogounou
Gogounou on piirikunta ja kaupunki Aliborin departementissa Beninissä. Se sijaitsee maan pohjoisosassa 35 kilometriä departementin pääkaupungista Kandista etelään. Kunnassa oli 80 000 asukasta (vuonna 2002).
Gogounoun piirikunnan pinta-ala on 4 910 neliökilometriä. Se rajoittuu pohjoisessa Aliborin departementin Banikoaran ja Kandin sekä idässä Ségbanan piirikuntiin, etelässä Borgoun departementin Bembèrèkèn ja Sinendén piirikuntiin sekä lännessä Atakoran departementin Kéroun piirikuntaan.
Seudulla virtaavat Nigerin sivujoet Alibori ja Sota. Pinnanmuodostukseltaan se on kumpuilevaa tasankoa. Ilmasto on sudanilais-guinealainen. Vuotuinen sademäärä on 1 100 millimetriä. Jokien varsilla on galleriametsiä.
Kuntaan kuuluu kuusi arrondissementtia: Gogounou, Bagou, Gounarou, Sori, Wara ja Zougou-Pantrossi. Asukkaista 53,8 % on barboja ja 41,6 % fulbeja. Uskonnoltaan 67,1 % muslimeja, 11,1 % harjoittaa perinteisiä uskontoja, 7,8 % on katolisia ja 0,9 % protestantteja.
Seudun pääelinkeinot ovat maanviljely ja karjanhoito. Tärkeimmät tuotantokasvit ovat puuvilla, riisi ja maapähkinä. Kotieläimiä ovat naudat, lampaat, vuohet, siat ja siipikarja. Lisäksi harjoitetaan kalastusta ja kaupankäyntiä. Teollisuutta ei ole.
Alvastran luostari
Alvastran luostari on entinen sistersiläisluostari Ombergin juurella Ödeshögin kunnassa Ruotsissa. Sen perustivat 1143 ranskalaisen Clairvaux'n luostarin munkit, ja se oli Nydalan luostarin ohella Pohjolan ensimmäinen sistersiläisluostari. Alvastra vuorostaan perusti munkkiluostarit Varnhem, Julita ja Gudsberga, ja Alvastran apotti toimi lisäksi ajoittain Askebyn, Vretan ja Risebergan luostarien isäapottina. Luostarielämä jatkui todennäköisesti keskeytyksettä siihen asti kunnes se lakkautettiin noin 1530 uskonpuhdistuksen yhteydessä. Sen rakennuskiviä käytettiin jo 1544 Vadstenan linnan rakentamiseen, ja nykyisin kirkosta ja muista luostarirakennuksista on jäljellä ainoastaan rauniot.
Gogounou
Gogounoun kautta kulkee etelästä Nigerin rajalle johtava päällystetty maantie. Palveluihin kuuluu nelisenkymmentä alakoulua, kaksi yläkoulua ja kuusi terveyskeskusta.
Disc Golf Pro Tour 2021
Disc Golf Pro Tour 2021 alkoi 25. maaliskuuta 2021 Las Vegasissa ja loppui Pohjois-Carolinan Charlottessa 17. lokakuuta 2021. Kiertueella pelattiin finaali mukaan lukien 12 osakilpailua.
Pisteet
Lähde: UDisc
Punaisella merkityt pelaajat eivät osallistuneet Pro Tourin finaaliin.
Disc Golf Pro Tour Championship
14.-17. lokakuuta Charlotte, Etelä-Carolina
Super Game Boy
Super Game Boy on adapterimoduuli Nintendon Super Nintendo Entertainment System -konsolille, joka julkaistiin vuonna 1994. Lisälaite mahdollistaa Game Boyn pelien pelaamisen TV-ruudulla käyttäen hyödyksi SNES:iä ja sen ohjaimia. Laite muuntaa Game Boy -pelien neljää eri harmaata sisältävän värimaailman värikkääksi TV-ruudulla. Myös äänimaailma on joissain peleissä, kuten Donkey Kongissa, parempi pelattaessa Super Game Boylla. Kaksinpeli oli mahdollista muun muassa Game Boyn versiossa pelistä Killer Instinct. Super Game Boyta myytiin Amerikassa 60 dollarin hintaan. Nintendo julkaisi myös Super Game Boy 2 -adapterin vuonna 1998.
Andrew Howe
Andrew Howe Besozzi (s. 12. toukokuuta 1985 Los Angeles, Yhdysvallat) on italialainen pituushyppääjä ja pikajuoksija.
Vuonna 2001 Howe saavutti Debrecenissä alle 18-vuotiaiden MM-kisoista pronssia pituushypystä tuloksella 761 cm. Vuonna 2004 hän saavutti Grossetossa pidetyissä alle 20-vuotiaiden MM-kisoissa kultaa pituushypyssä (811) ja 200 metrillä (20,28). Hän karsiutui 200 metrin toisissa alkuerissä Ateenan olympialaisissa 2004 ja Helsingin MM-kilpailuissa 2005. Lopullisen läpimurtonsa maailman huipulle Howe teki vuonna 2006. Kevättalvella sisäratojen MM-kisoissa Moskovassa hän hyppäsi kolmanneksi häviten voittaja Ignisious Gaisahille 11 senttiä tuloksella 819 cm. Myöhemmin samana vuonna hän voitti Eurooppa-cupissa pituuskilpailun tuloksella 829 cm, ja elokuussa Göteborgin EM-kisoissa kultamitalin tuloksella 820 cm. Kauden päätteeksi hän oli toinen maailmancupissa hypättyään 812.
Howe voitti Birminghamin halli-EM-kilpailuissa 2007 kultaa Italian halliennätyksellä 830. Osakan MM-kisoissa 2007 Howe hyppäsi hopealle uudella Italian ennätyksellä 847 cm. Kisassa hän hyppäsi viimeisellään sentillä ohi sillä hetkellä johdossa olleen Panaman Irving Saladinon. Saladino kuitenkin ohitti Howen viimeisellä hypyllään. Myöhemmin samana syksynä Howe voitti IAAF:n yleisurheilufinaalin hypättyään 835. Pekingin olympialaisissa 2008 Howe karsiutui tuloksella 781 cm. Barcelonan EM-kisoissa 2010 hän oli viides tuloksella 812 cm.
Howe selviytyi arvokilpailuihin seitsemän vuoden tauon jälkeen Belgradin EM-hallikilpailuissa 2017, joissa karsiutui pituushypyn loppukilpailusta. Berliinin EM-kilpailuissa 2018 hän karsiutui 200 metrin välierissä.
Henkilökohtaiset ennätykset
NR = maan ennätys
Stuart Baxter
Stuart Baxter (s. 16. elokuuta 1953 Wolverhampton, Englanti, Britannia) on skotlantilainen jalkapallovalmentaja ja entinen pelaaja. Baxter on valmentanut Suomen ja Etelä-Afrikan maajoukkueita sekä Englannin alle 19-vuotiaiden maajoukkuetta ja seurajoukkueita Ruotsissa, Norjassa, Portugalissa, Etelä-Afrikassa, Turkissa ja Intiassa.
Ura
Pelaajaurallaan Baxter edusti muun muassa Englannissa Prestonia, Blackpoolia ja Stockportia, Skotlannissa Dundee Unitedia, Ruotsissa Helsingborgia, Landskronaa ja Örebrota, Yhdysvalloissa San Diego Sockersia sekä Australiassa South Melbourne Hellasia.
Valmennusurallaan Baxter on valmentanut aiemmin muun muassa Ruotsissa Landskronaa, Örebrota, Halmstadia ja AIK:ta, Portugalissa Vitóriaa, Japanissa Sanfrecce Hiroshimaa ja Vissel Kobea, Norjassa Lyniä sekä Englannin alle 19-vuotiaiden maajoukkuetta ja Etelä-Afrikan maajoukkuetta.
Baxter johdatti AIK:n Ruotsin-mestaruuteen vuonna 1998 ja Mestarien liigan lohkovaiheeseen vuonna 1999. Vuosina 2004–2005 hän valmensi Etelä-Afrikan maajoukkuetta, mutta ei onnistunut johdattamaan maata vuoden 2006 MM-kilpailuihin.
Helsingborgin päävalmentajaksi Baxter nimitettiin kesäkuussa 2006. Hän johdatti joukkueen Ruotsin cupin voittoon vuonna 2006 ja Uefa-cupin lohkovaiheeseen vuonna 2007. Joulukuussa 2007 hän kuitenkin erosi yllättäen tehtävästä. Vaikka Allsvenskan-kausi olikin mennyt kehnosti, oli Helsingborg selvinnyt 32 parhaan joukkoon Uefa-cupissa.
Baxter valittiin 28. tammikuuta 2008 Suomen maajoukkueen päävalmentajaksi kaksivuotisella sopimuksella. Tammikuussa 2009 Baxter allekirjoitti uuden sopimuksen joka jatkaa hänen päävalmentajakauttaan vuoden 2012 Euroopan mestaruuskilpailuihin asti.
Syksyllä 2010 Baxterin asema maajoukkueen peräsimessä joutui kritiikin kohteeksi, kun Suomi hävisi kaikki kolme ensimmäistä EM-karsintaotteluaan. Viimeinen niitti faneille ja medialle oli 1–2-kotitappio Unkarille 12. lokakuuta. Ottelun jälkeisessä tiedotustilaisuudessa Baxter poltti päreensä toimittajille pahemman kerran. Palloliitto ilmoitti 15. lokakuuta luottavansa edelleen Baxteriin, joka sai jatkaa maajoukkueen peräsimessä vaikka mahdollisuudet EM-kisoihin ovat käytännössä menneet. Marraskuussa 2010 Palloliitto kuitenkin tiedotti Baxterin siirtyvän konsultin rooliin ja kakkosvalmentaja Olli Huttusen nousevan päävalmentajaksi seuraavaan otteluun.
Toukokuussa 2012 Baxter palasi valmennustehtäviin tehtyään kaksivuotisen sopimuksen Etelä-Afrikan menestyneimmän seuran Kaizer Chiefsin kanssa. Baxterin debyyttikausi seurassa oli menestyksekäs, kun hän luotsasi Kaizer Chiefsin Etelä-Afrikan tuplamestariksi. Hänet valittiin vuoden 2013 Etelä-Afrikan liigan parhaaksi valmentajaksi. Hän jätti joukkueen kesäkuussa 2015 ja siirtyi turkkilaisen Gençlerbirliği SK:n valmentajaksi. Baxter sai kuitenkin potkut jo elokuussa, kun seura oli hävinnyt hänen johdollaan molemmat pelaamansa liigaottelut. .
Tammikuussa 2016 Baxter jatkoi valmennusuraansa Etelä-Afrikassa Supersport Unitedin päävalmentajana. Toukokuussa 2017 Etelä-Afrikan jalkapalloliitto palkkasi Baxterin toistamiseen maajoukkueen päävalmentajaksi. Liiton ja Supersportin tekemän sopimuksen mukaan Baxter jatkaa seuransa päävalmentajana kesään ja Etelä-Afrikan sarjakauden loppuun saakka. Baxterin johdolla Etelä-Afrikka selvisi neljän vuoden tauon jälkeen Afrikan mestaruuskisoihin 2019. Tie lopputurnauksessa katkesi puolivälierätappioon Nigerialle. Hän jätti tehtävänsä päävalmentajana elokuussa 2019.
Kesäkuussa 2020 Baxter teki kaksivuotisen sopimuksen Intian Superliigassa pelaavan Odisha FC:n kanssa. Hän sai potkut tehtävistään helmikuussa 2021 potkut arvosteltuaan erotuomaritoimintaa sanomalla "Varmaan meidän pelaajan olisi pitänyt raiskata joku tai tulla raiskatuksi, jotta olisimme saaneet rangaistuspotkun".
Kesäkuussa 2021 Baxter palasi Kaizer Chiefsin päävalmentajaksi. Hän valmensi joukkuetta Afrikan Mestarien liigan loppuottelussa heinäkuussa 2021. Kaizer Chiefs hävisi finaalin Al-Ahlille 3–0. |Baxter luotsasi seuran Etelä-Afrikan liigassa viidenneksi. Hän sai potkut toukokuussa 2022. Myöhemmin Baxter kertoi potkujen taustalla olleen erimielisyydet seuran johdon kanssa.
Luettelo Kuvanveistäjän tähdistön tähdistä
Luettelo Kuvanveistäjän tähdistön tähdistä:
Turkinpippuri
Turkinpippuri viittaa seuraaviin:
Hv
Hv tarkoittaa seuraavia:
Katso myös
Aihepiiriin liittyy myös seuraava:
Kearney
Kearney voi tarkoittaa:
Persianpöllönen
Persianpöllönen (Otus brucei) on pienikokoinen pöllö, jolla on sarvimaiset höyhentupsut päälaella. Lajin nimesi Allan Octavian Hume 1873.
Koko ja ulkonäkö
Linnun pituus on 20–21 cm, siivenkärkien väli on 54–64 cm ja paino 100 gramman molemmin puolin. Höyhenpuvultaan ja kooltaan muistuttaa suuresti paljon yleisempää kyläpöllöstä, josta sen voi erottaa harmaamman ja heikommin tummaviiruisen yleisvärityksen sekä vaaleamman naaman perusteella. Sen puvussa ei koskaan esiinny punaruskeaa väritystä. Sukupuolet ovat samanvärisiä mutta naaras on hieman kookkaampi. Koiraan soidinääni on pehmeä, hidas puputus.
Esiintyminen
Laikuttainen esiintyminen kattaa Lähi-idän Siinain niemimaalta ja Israelista Arabian niemimaalle, Persian, Pakistanin ja Keski-Aasian. Lajista tunnetaan 4 alalajia: nimialalaji brucei (Keski-Aasian pohjoisosat), semenowi (Keski-Aasian itäosat), obsoletus (Turkmenistan ja Uzbekistan) sekä exiguus (Siinailta Pakistaniin). Lajin kanta on elinvoimainen. Se voi olla paikallisesti runsas mutta toisin paikoin vähentynyt. Lajia ei ole tavattu Suomessa.
Elinympäristö
Valoisat lehtimetsät ja pensaikot, puistot ja asutusten ja viljelysten metsiköt.
Lisääntyminen
Pesintä huhti-toukokuussa. Pesä on tavallisesti puunkolossa, pöntössä, rakennuksessa, jyrkän törmän kolossa tai vanhassa harakanpesässä. Munia on yleensä 4 tai 5. Naaras hautoo noin 4 viikkoa. Haudonta alkaa tavallisesti heti ensimmäisen munan ilmestyttyä, joten poikaset kuoriutuvat eriaikaisesti. Molemmat emot ruokkivat poikasia, jotka jättävät pesän noin 26 päivän ikäisinä ja oppivat lentämään muutamia päiviä myöhemmin.
Ravinto
Pääasiassa hyönteiset mutta myös pikkujyrsijät, linnut ja liskot. Saalistaa sekä lennosta että maasta tai oksalta.
Kaletonlampi (Laukaa)
Kaletonlampi on Keski-Suomessa Laukaassa Tikkakosken kylän lähellä sijaitseva lampi.
Maantietoa
Lammen pinta-ala on 7,8 hehtaaria, se on 450 metriä pitkä ja 250 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 174,1 metriä mpy.
Washingtonin piirikunta (Pohjois-Carolina)
Washingtonin piirikunta on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 11 003 vuonna 2020. Piirikunnan hallintokeskus on Plymouthin kunta. Piirikunta on perustettu 1799.
Berengar II
pienoiskuva|Berengar polvistuu Otto I Suuren edessä. Berengar II (n. 900 – 6. elokuuta 966), jota kutsuttiin myös nimellä Berengario, oli Ivrean markiisi ja Italian kuningas vuosina 950–952. Hän oli Berengar I:n pojanpoika.
Evelyn King
Evelyn ”Champagne” King (s. 1. heinäkuuta 1960 Bronx, New York, Yhdysvallat) on yhdysvaltalainen disko- ja R&B-laulaja. Kingin kuuluisia discohittejä ovat muun muassa ”Shame”, ”I’m in Love”, ”I Don’t Know If It’s Right” ja ”Love Come Down”.
Trabant
pienoiskuva|upright|Trabantin valmistajan VEB Sachsenring Automobilwerke Zwickaun logo. Trabant oli itäsaksalainen automerkki, jota valmisti VEB IFA-Kombinat PKW Karl-Marx-Stadtin alainen VEB Sachsenring Automobilwerke Zwickau -niminen tehdas. Trabantissa oli kaksitahtimoottori kuten Wartburgissa.
Saatavuus
Trabantilla oli pitkät toimitusajat, ja itäeurooppalaiset saivat autonsa vasta monivuotisen odotuksen jälkeen. Suomessa Trabanteja myytiin erityisen paljon 1960-luvun alkupuolella, jolloin ne olivat muiden itäeurooppalaisten autojen tavoin ”länsiautoja” helpommin saatavissa.
Länsivientiin (pääosin 1960-luvulla) autot saatiin nopeammin. Trabantin tehdas suljettiin Saksojen jälleenyhdistymisen jälkeen vuonna 1991 taloudellisista syistä. DDR:n kauden loppuvaiheissa Trabantiin suunniteltiin asennettavaksi Volkswagenin moottoria.
Trabant teki vuonna 2009 paluuta automarkkinoille. Uusi Trabant on sähköauto, jolla on suunnitelmien mukaan noin 250 kilometrin ajokantama. Auton katolla on aurinkopaneelit akkujen lataamista varten.
Tekniikka
pienoiskuva|Trabantin eri malleja vierekkäin. Trabant oli varustettu erillisellä runkorakenteella, ja sen kori oli valmistettu eräänlaisesta muovista, Duroplastista, joka oli vahvistettu villalla tai puuvillalla. Duroplast ei ollut vahvaa, ja muun muassa sen pakkaskestävyys oli huono. Duroplast oli kuitenkin halpaa, mikä oli Sachsenringille auton kolariturvallisuutta tärkeämpää.
Trabant oli hidas, sen huippunopeus ylsi hädin tuskin 100 km/t -nopeuteen. Trabantissa oli 600-mallisarjasta alkaen pieni kaksisylinterinen ja -tahtinen moottori, joka tuotti 17–19 kW 600 kuutiosenttimetrin (0,6 l) tilavuudesta. Trabant tuotti valtavasti pakokaasuja, jopa suhteutettuna muihin sen aikaisiin autoihin. Niiden ongelmana olivat sähkölaitteet. Viimeiseksi valmistusvuodeksi 2-tahtisen moottorin korvasi Volkswagenin suunnittelema modernimpi 31 kW tuottava 1 100 kuutiosenttimetrin (1,1 l) nelitahtimoottori.
Trabant Suomessa
Trabant oli myyntiaikanaan 1960-luvulla Suomessa hinnaltaan markkinoiden edullisin automerkki. Myynnissä oli henkilöauto-, farmari- ja pakettiautomallit. Merkkiä toivat maahan Oy Rego Ab ja Oy Auto-Ala Ab. Oy Auto-Ala Ab pyöritti vuosina 1959–1965 Trabant-rallitallia, joka osallistui suomalaisiin ralleihin vuosittain 2–4 auton voimin. Tallin vetäjänä ja yhtenä kuljettajana toimi Wolfgang Knorn. Syksyllä 1965 maahantuoja ilmoitti vetäytyvänsä kilpailutoiminnasta toistaiseksi.
Trabant maksoi vuonna 1965 Suomessa 4 300 markkaa. Sen lähimmät kilpailijat olivat neuvostoliittolainen ZAZ (Jalta, 4 300 markkaa) ja italialainen Fiat 500 (4 500 markkaa). Samaan aikaan esimerkiksi Volkswagen Kuplan perusmalli maksoi 6 000 markkaa. Henkilöautojen tuontisäännöstelyn purkamisen jälkeen Trabantin myynti väheni ja hiipui 1960-luvun loppuun mennessä vähitellen kokonaan. Suomessa oli vuoden 1969 lopussa rekisterissä runsaat 2 800 Trabantia. Puolalaisen Świecien ystävyyskaupungin Kuusankosken poliisille lahjoittama Trabant on nähtävissä Vehoniemen automuseossa.
Främling
Främling on ruotsalainen iskelmä vuodelta 1983. Sen sävelsi Lasse Holm ja sanoitti Monica Forsberg. Kuusitoistavuotias Carola Häggkvist esitti sen Melodifestivalen-kilpailussa 1983 ja siitä tuli hänen läpimurtonsa. Sävelteos voitti kyseisen kilpailun: se sai 88 pistettä. Samana vuonna Münchenissä pidetyssä Eurovision laulukilpailussa "Främling" sijoittui kolmanneksi. Se sai täydet 12 pistettä Norjalta ja Saksalta.
Versiot
Carola levytti "Främlingistä" myös saksan-, hollannin- ja englanninkieliset versiot "Fremder", "Je ogen hebben geen geheimen" ja "Love isn't Love". Kappaleesta tehtiin myös suomenkielinen versio, "Muukalainen", jonka tulkitsi Meiju Suvas. Finn Evensen kirjoitti kappaleeseen humoristisen norjankielisen tekstin nimeltään "Strømling".
Sanoitus ja rakenne
"Främling" alkaa noin kahdeksan sekuntia kestävällä introlla, jonka melodia vastaa kertosäettä. Ensimmäisessä säkeistössä laulun minä-kertoja asettaa muukalaiselle kysymyksiä ja pyyntöjä: "Främling, vad döljer du för mig I dina mörka ögon" ja edelleen "En främling, så känner jag för dig Jag ber dig, låt mig få veta". Silta-osiossa kiinnostus kohoaa "Vem vill du vara". Kertosäkeessä minä-kertoja rinnastaa muukalaisen kätkemän salaisuuden Mona Lisan hymyyn: "Som Mona Lisa har sitt leende Så gömmer också du en hemlighet". Hän haluaa myös, että muukalainen tekee aloitteen: "Ta första stegen och visa mig vägen i kväll", ja uskoo rakkauden etenevän "Sen blir vår kärlek aldrig främmande igen". Kertosäkeen ja toisen säkeistön väliin on sijoitettu intron toistava kahdeksansekuntinen välisoitto. Toinen säkeistö on huomattavasti ensimmäistä lyhyempi ja siitä edetään sillan kautta kertosäkeeseen. "Främling" päättyy ilman loppuhäivytystä.
Puolivalmiste
Nykyaikainen elintarviketeollisuus tuottaa runsaasti erilaisia puolivalmisteita, jotka ovat avuksi silloin, kun käytettävissä oleva aika tai välineet eivät mahdollista aterian valmistamista alusta asti. Taloteollisuus taas pystyy valmistamaan talon elementeiksi, jotka liitetään yhteen ja viimeistellään rakennuspaikalla. Venetehtaat voivat toimittaa veneen rungon ja ostaja sisustaa ja varustelee sen itse.
Crossosomatales
Crossosomatales on aitokaksisirkkaisten rosidien ryhmään kuuluva, puita ja pensaita käsittävä vähälajinen kasvilahko. Sen kasveilla on hammaslaitaiset ja korvakkeelliset lehdet. Kukat ovat maljakehäisiä ja niissä on mesiäinen sekä varrellinen emiö, jonka vartalot ovat erillisiä.
Vääräjärvi (Jyväskylä, Tikkakoski)
Vääräjärvi on Keski-Suomessa Jyväskylässä Tikkakosken kylän lähellä sijaitseva järvi.
Maantietoa
Järven pinta-ala on 6,5 hehtaaria, se on 450 metriä pitkä ja 400 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,6 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Järven vedenpinnan korkeus on 136,9 metriä mpy.
Robotti
pienoiskuva|pysty|[[Toyotan valmistama androidirobotti, Toyota Partner Robot.]] pienoiskuva|pysty|[[Hondan valmistama ASIMO-androidirobotti.]] Robotti ( 'pakkotyö') tarkoittaa useimmiten mekaanista laitetta tai konetta, joka osaa jollain tavoin toimia fyysisessä maailmassa. Nykyaikana työn siirtyessä tietojärjestelmiin ohjelmistoa, joka korvaa ihmisen suorittamaa työsuoritetta, kutsutaan botiksi.
Ensimmäisen kerran sana robotti esiintyi ensi-iltansa 25.1.1921 saaneessa Karel Čapekin näytelmässä R.U.R. Nykykielellä näytelmässä esiintyneitä robotteja kutsuttaisiin androideiksi niissä olleiden ihmismäisten piirteiden vuoksi.
Alkujaan tšekinkielisellä robotti-sanalla tarkoitettiin etymologian mukaisesti työläistä tai orjaa, ja tämä vaikuttaa sanan robotti merkitykseen yhä niin, että mikä tahansa automaatti ei ole robotti vaan robotilla on oltava joitakin ihmisen käskyjä tottelevia piirteitä. Esimerkiksi teollisuusrobottina käytetty nivelrobotti matkii ihmisen käsivarren rakenteita. Tiukasti käsitettynä kauko-ohjattuja laitteita ei pidä kutsua roboteiksi, mutta koska robotti-sana on osoittautunut suosituksi, on sanan merkitys laajentunut niin että robotiksi kutsuttu laite voi suorittaa monimutkaisia tehtäviä joko suoraan ihmisen käskyttämänä, osittain ihmisen käskyttämänä, ihmisen valvonnan alla tai täysin autonomisesti (tietokoneen käskyttämänä). Koska myös työn luonne nyky-yhteiskunnassa on muuttunut voidaan robotiksi kutsua myös ihmisen tekemistä korvaavia ohjelmistoja kuten sijoitusrobotit tai useassa pelissä olevat "botit".
Robottien historia
Ensimmäisen toimivan robotin rakensi Jacques de Vaucanson vuonna 1738. Hänen robottinsa pystyi soittamaan huilua; hän rakensi myös mekaanisen ankan, joka kuvausten mukaan söi jyviä ja ulosti.
Jos kauko-ohjattavat laitteet katsotaan roboteiksi, niin ensimmäisenä nykyaikaisena robottina pidetään Nikola Teslan vuonna 1898 esittelemää kauko-ohjattavaa venettä. Hän toivoi voivansa kehittää siitä aseen (nykyinen torpedo) Yhdysvaltain laivastolle.
Suomen suurin mekaanisten robottien valmistaja on Ulvilassa toimiva Cimcorp Oy, jonka portaalirobottiratkaisut kehitettiin 1970-luvun lopulla Valcon kuvaputkitehtaaseen.
Standardit
Kansainväliset robotiikan standardit ovat olennaisessa osassa robottien turvallisen toiminnan varmistamiseksi. Robottien standardisointiin kuuluu itse robotin ja sen toimilaitteiden ja työkalujen standardisoinnin lisäksi ohjausjärjestelmän laitteiston ja ohjelmiston standardisointi. Standardisointityön päätavoitteena ovat teollisuuden ja henkilökohtaisen hoidon robottien turvallisuusstandardit.
Robotiikan perusstandardina voidaan pitää standardia ISO 9787, joka on päivitetty vuonna 2013. Siinä käsitellään robottien ja robottilaitteiden koordinaattijärjestelmää ja liikenimikkeistöä. Tärkeä standardi on myös robotiikan sanastostandardi ISO 8373, joka on päivitetty vuonna 2012.
Kirjallisuus
Sana robotti tulee tšekin kielen sanasta robota, joka tarkoittaa (pakko)työtä, alun perin maaorjien taksvärkkiä. Sanaa käytettiin ensimmäisen kerran Karel Čapekin näytelmässä R.U.R.: Rossum’s Universal Robots vuonna 1920. Sanan oli sepittänyt kirjailijan veli, taiteilija Josef Čapek (1887–1945).
Olav Meisdalshagen
Olav Meisdalshagen (17. maaliskuuta 1903 Nord-Aurdal – 21. marraskuuta 1959 Oslo) oli norjalainen juristi ja työväenpuolueen poliitikko. Hän istui suurkäräjillä 1937–1959 sekä toimi Norjan valtiovarainministerinä 1947–1951 ja maatalousministerinä 1955–1956.
Robotti
Kirjallisuus
Čapekin robotit olivat keinotekoisia ihmisiä eli eräänlaisia androideja, mutta sana robotti on vakiintunut merkitsemään mekaanista laitetta. Termi androidi tarkoittaa ihmisen näköistä keinotekoista oliota ja kyborgi oliota, jossa on sekä orgaanisia että mekaanisia osia.
Termiä robotiikka käytti ensimmäisenä tieteiskirjailija Isaac Asimov vuonna 1942. Asimov kirjoitti paljon roboteista, ja muotoili kirjoissaan niin sanotut Robotiikan lait: Myöhemmin listaan lisättiin nollas laki:
Keinotekoisia ihmisiä on kuviteltu jo varhain. Aristoteles mainitsee Politiikassaan ohimennen mahdollisuuden itseään ohjaavista koneista. Kalevalassa Seppo Ilmarinen takoo itselleen hopeasta ja kullasta morsiamen. Vanha juutalainen legenda kertoo Golemista, savipatsaasta, joka saadaan elämään loitsulla. Könnin kuokkamies on Suomen tunnetuimpia kansantarinoita: se kertoo mekaanisesta miehestä, jonka avulla Könnin mestarit raivasivat maata viljelyyn.
Leonardo da Vinci suunnitteli ensimmäisenä, noin vuonna 1495, humanoidin muotoisen robotin. Hän suunnitteli tarkasti mekaanisen ritarin tutkittuaan anatomiaa.
Elokuvat
Erilaiset robotti- ja androidihahmot ovat olleet pää- tai sivuosassa lukuisissa elokuvissa jo 1900-luvun alkupuolelta lähtien. Tunnettuja robottihahmoja esiintyy esimerkiksi elokuvissa Metropolis (1927), Uhkavaatimus maalle (1951) ja Kielletty planeetta (1956) sekä Tähtien sota -elokuvasarjassa. Myöhemmin robotteja yleisemmiksi ovat tulleet erilaiset androidit ja kyborgit, kuten elokuvissa Blade Runner (1982), Terminator – tuhoaja (1984), RoboCop (1987) jatko-osineen ja A.I. – Tekoäly (2001).
Robottien käyttö teollisuuden ulkopuolella
pienoiskuva|pysty|Helsingin [[Kalasataman terveys- ja hyvinvointikeskus|Kalasataman terveys- ja hyvinvointiukeskuksen ala-aulaan sijoitettu neuvontarobotti (8/2018).]] Suurin osa roboteista on nykyään teollisuuskäytössä, mutta palvelurobotiikka ja palvelurobotit ovat kehittyvä alue. Robotit ovat nykyään tulossa esimerkiksi viihteen ja terveydenhuollon käyttöön. Esimerkkinä sosiaalisia tarpeita palveleva Aibo, Sonyn valmistama robottikoira. Robotteja kehitellään yleisesti yksityisten kuluttajien käyttöön.
Joseph Engelberger, joka kehitti teollisuusrobotin, siirtyi myöhemmin kehittämään palvelurobotteja. Hänen yrityksensä on tuottanut vihivaunu-tyyppisen ratkaisun sairaaloiden lääkkeiden ja muiden pienehköjen tavaroiden jakeluun. Teollisuuden ulkopuolelta löytyy kohteita, joissa voidaan käyttää teollisuusrobotteja. Esimerkiksi Espoossa sijaitsevan kauppakeskus Sellon palautuspullojen lajittelussa oli robotti laittamassa pulloja koreihin vuosina 2003-2010. Robotteja käytetään myös laboratorioissa näytteiden käsittelyn automaatioon, kun päivittäin käsiteltävien näytteiden määrä suuri.
Yleensä robotit suorittavat tehtäviä, jotka ovat liian yksinkertaisia, likaisia tai vaarallisia ihmiselle tai joihin ihmisen hienomotoriikka ei ole riittävän tarkkaa. Sovelluksia ovat muun muassa lattioiden siivous (siivousrobotti), nurmikonleikkuu, myrkkyjen siivous, vedenalainen ja avaruudessa tapahtuva tutkimus, kirurgia, kaivostoiminta, etsintä ja pelastus, räjähteiden paikannus sekä sotilaalliset sovellutukset.
Kotitalouksiin on kehitetty muun muassa imurointi- ja ruohonleikkuurobotteja. Robotti-imurit ovat automaattisia, langattomia imureita, joissa on älykäs puhdistusjärjestelmä. Ensimmäinen robotti-imurien valmistaja oli Electrolux. Nykyään yksi menestyneimmistä valmistajista on iRobot.
Google aloitti salassa vuonna 2009 itseohjautuvien autojen kehitysprojektin, Google driverless car. Googlen itseohjautuvien autojen testikäyttö on sallittu jo neljässä Yhdysvaltain osavaltiossa.
Robottien käyttöönotto terveydenhuollossa on välttämätöntä haastavien ja toisinaan terveydelle vaarallisten työskentely-ympäristöjen vuoksi.
Ulkomailla
DARPA Grand Challenge -kilpailussa oikeankokoiset robottiautot ajavat aavikkorallia.
The Association for Unmanned Vehicle Systems International (AUVSI) järjestää kansainvälisiä kilpailuita, joissa opiskelijaryhmät kisaavat miehittämättömien maa-, ilma- ja vesiajoneuvojen kehittämisessä.
Robocup-jalkapallokilpailussa on autonomisten robottien sarjat ihmisen kokoisista aina nyrkinkokoiseen.
European Land-Robot Trial (ELROB) -kisoissa esitellään eurooppalaisen miehittämättömien yksiköiden tutkimuksen nykytilaa. Tavoitteena on, että esiteltävät robotit ovat toteutuskelpoisia lyhyelläkin aikavälillä. Kisa järjestetään vuorovuosin siviili- ja sotilaskäyttöön suunnitelluille roboteille. Kilpailussa on useita lohkoja sekä ohjattaville että autonomisille maa- ja lentoyksiköille, urbaanissa ja ei-urbaanissa ympäristössä toimiville roboteille. Siviilikilpailuun osallistui Suomesta vuonna 2007 joukkue Oulun yliopiston sähkö- ja tietotekniikan osastossa toimivasta älykkäiden järjestelmien tutkimusryhmän robottitiimistä.
Suomessa
Suomessa järjestettiin Tampereen teknillisessä korkeakoulussa 1983 mikrohiirten Euroopan-mestaruuskilpailu. Kilpailu järjestettiin tavallisesti Euromicro-konferenssin yhteydessä, mutta Israelin sotatoimet Libanonissa peruuttivat Haifaan suunnitellun konferenssin, minkä takia kilpailu järjestettiin Tampereella. Aiemmin Suomessa oli järjestetty karsintakilpailuja vastaavaan kilpailuun osallistumiseksi. Kilpailussa mikrohiiri lähti 16x16 sokkelon nurkasta ja sen piti löytää reitti keskustaan. Opeteltuaan reitin hiiren piti ajaa se mahdollisimman nopeasti.
Suomen Robottiyhdistys järjesti 15. heinäkuuta 2006 SM2006 OFF-Road -robottiautokilpailut Jämillä. Robottien tarkoituksena oli kiertää rata, joka kulkee tiellä ja maastossa mahdollisimman nopeasti, ilman kauko-ohjausta. Radan tekee tuomari maastoon kymmenen minuuttia ennen kilpailun alkua. Rata merkitään neljällä puukepillä. Pituus on 200 metrin radan. Maastossa on puita, pensaita, kiviä ja jyrkkiä nousuja. Yksi robottiauto selvityi tehtävästä. Robottiautoilla on hyvin vähän vaatimuksia: niiden pitää mahtua kuutiometrin kokoiseen laatikkoon.
Vuoden 2007 OFF-ROAD-robottikilpailut pidettiin Jämillä 14. heinäkuuta 2007. Säännöt olivat lähes samat kuin edellisenä vuonna.
Suomen Robotityhdistys järjesti Off-road robottikilpailut Tampereella 29. syyskuuta 2007, Jämillä 14. heinäkuuta 2008, 10. heinäkuuta 2009 ja 10. heinäkuuta 2010.
Robotiikan tieteellinen tutkimus
Merkittävä robotiikan nykyajan tutkimushaara on ihmisen ja robotin vuorovaikutus, jossa ihmisen kanssa vuorovaikuttajina ovat sosiaaliset robotit. Sosiaalisia robotteja on sovellettu esimerkiksi terveydenhuollossa, vanhustenhoidossa  , ja opetuksessa.
Robotiikan tutkimusta julkaistaan monessa tieteellisessä konferenssissa. Esimerkkejä ovat:
Robotiikan opiskelu
Suomessa robotiikkaa voi opiskella esimerkiksi näissä paikoissa:
Kertomafunktio
Kertomafunktio (myös laskeva kertoma(funktio)) tarkoittaa erästä rekursiivisesti määriteltävää funktiota. Kun n on ei-negatiivinen kokonaisluku, niin kertomafunktio määritellään kaavalla
Jos h=1 ja n on ei-negatiivinen kokonaisluku, niin silloin ­n^{(n)}=n!. Toisin sanoen jos sijoitetaan luvun x paikalle luku n, niin laskeva kertoma on sama asia kuin tavallinen luvun n kertoma n!.
Laskevan kertomafunktion tapaisesti voidaan määritellä myös nouseva kertoma(funktio) kaavalla